ഏണിവഴി ഒന്നാം നിലയിലെ കാമുകിയുടെ മുറിയില് കയറി ബോധം കെട്ടുറങ്ങി നേരം വെളുത്തപ്പോള് കാമുകിയുടെ രക്ഷിതാവിനെ തള്ളിമാറ്റി രക്ഷപ്പെട്ടു പത്തനംതിട്ടയില് പതിനേഴുകാരന് പതിനാറുകാരിയെ പീഡിപ്പിച്ച കേസില് അറസ്റ്റില്: മറ്റൊരു കേസില് അടൂരില് 23 കാരനായ യുവാവും റിമാന്ഡില് പത്തനംതിട്ട: പതിനാറു വയസുള്ള കാമുകിയുമായി രാത്രി സംഗമത്തിന് പോയ പതിനേഴുകാരന് പീഡനക്കേസില് പ്രതിയായി. സംഗമത്തിന് ശേഷം കാമുകിയുടെ മുറിയില് കിടന്ന് അന്തം വിട്ട് ഉറങ്ങിപ്പോയതാണ് കാമുകന് പിടിയിലാകാന് കാരണം. കാമുകിയുടെ രക്ഷിതാവിന്റെ പരാതിയില് അതിക്രമിച്ചു കയറി പെണ്കുട്ടിയെ പീഡിപ്പിച്ചെന്ന കുറ്റം ചുമത്തിയാണ് അറസ്റ്റ്. പത്തനംതിട്ട സ്റ്റേഷന് പരിധിയില് ശനിയാഴ്ച രാത്രിയാണ് സംഭവം. വീടിന്റെ ഒന്നാം നിലയിലെ മുറിയിലാണ് പെണ്കുട്ടി കിടന്നുറങ്ങുന്നത്. രാത്രിയില് കാമുകന് ഒരു ഏണിയും സംഘടിപ്പിച്ചാണ് വന്നത്. ഏണി ചാരി പെണ്കുട്ടിയുടെ മുറിയില് കയറി. സല്ലാപമൊക്കെ കഴിഞ്ഞ് ക്ഷീണിച്ചുറങ്ങിപ്പോയി. രാവിലെ വീടിന് പുറത്തിറങ്ങിയ രക്ഷിതാവ് ഒന്നാം നിലയിലേക്ക് ചാരി വച്ച ഏണി കണ്ടു. ഇതിനിടെ ഉറക്കം വിട്ടുണര്ന്ന കാമുകന് കൂട്ടില് നിന്ന് രക്ഷപ്പെട്ട മുയല്ക്കുഞ്ഞിനെപ്പോലെ പാഞ്ഞു. തടയാന് വന്ന കാമുകിയുടെ പിതാവിനെ വെട്ടിച്ച് രക്ഷപ്പെട്ടു. രക്ഷിതാവ് നല്കിയ പരാതി പ്രകാരം പതിനേഴുകാരനെ പൊലീസ് വിളിച്ചു വരുത്തി അറസ്റ്റ് ചെയ്യുകയായിരുന്നു. വൈദ്യപരിശോധനയില് പീഡനം നടന്നതായി കണ്ടെത്തിയിട്ടുണ്ട്. അടൂര് സ്റ്റേഷന് പരിധിയില് പതിനാറുകാരിയായ കാമുകിയുടെ വീട്ടില് രാത്രി സന്ദര്ശനത്തിന് ചെന്ന യുവാവാണ് ഇതേ ദിവസം തന്നെ പിടിയിലായത്. കാമുകിയുമായി വീടിന് വെളിയിലെ കുളിമുറിയില് സല്ലപിക്കുമ്ബോഴാണ് വീട്ടുകാരുടെ ശ്രദ്ധയില്പ്പെട്ടത്. കുളിമുറി പുറത്തു നിന്ന് പൂട്ടിയ ശേഷം നാട്ടുകാരെ കൂട്ടി കാമുകനെ പിടികൂടി പൊലീസില് ഏല്പ്പിച്ചു. മുന്പ് രണ്ടു തവണ യുവാവ് പെണ്കുട്ടിയെ പീഡിപ്പിച്ചിരുന്നു. പോക്സോ കേസില് അറസ്റ്റിലായ കാമുകന് പള്ളിക്കല് ഇളംപള്ളില് തെങ്ങിനാല് വിളയില് വടക്കേതില് വീട്ടില് അനന്തു23വിനെ റിമാന്ഡ് ചെയ്തു. പ്രണയം നടിച്ച് പീഡിപ്പിച്ചുവെന്നാണ് കേസ്. Stories you may Like